# data[].attributes.body
18. svibnja obilježili smo Dan škole povodom važne obljetnice – 100 godina Hrvatskog radija. Prigodna tema i nenastavni dan ujedno su bili savršena prilika za provedbu projekta „Dan BezVeze“.

Cilj projekta je osvijestiti nepovoljan utjecaj prekomjerne i nepromišljene upotrebe tehnologije na pojedinca. Prekomjerna izloženost ekranima može negativno utjecati na mentalno i fizičko zdravlje te na razvoj komunikacijskih i socijalnih vještina.

Zato smo odlučili provesti radionice koje potiču druženje, kretanje, komunikaciju, kreativnost, znatiželju i zajedništvo. U duhu teme istraživali smo svijet radija, zvuka, govora i glazbe, osmišljavali radijske emisije, pričali priče, glumili, stvarali, crtali i izrađivali različite kreativne radove. Školsko igralište bilo je ispunjeno igrom, smijehom, sportskim aktivnostima i natjecanjima, a cijeli je dan protekao u veselom ozračju zajedništva i stvaralaštva.

# data[].attributes.body
Pogledajte radionice koje smo proveli...

# data[].attributes.body
Radionica estetske dekoracije – Nakon 19 godina održavanja likovnih aktivnosti u likovnom kabinetu došlo je vrijeme da se kabinet osvježi, „izriba” i ponovno oboji kako bi naši likovnjaci i dalje imali svoj kutak.

Radionicu su vodileSara Balley i Zrinka Jurić Avmedoski

# data[].attributes.headline
2. Glas u tišini – Slava Raškaj i 100 godina radija

# data[].attributes.subject
2. Glas u tišini – Slava Raškaj i 100 godina radija

# data[].attributes.body
Slava Raškaj, gluha od rođenja, svojim je slikama prenosila emocije, ljepotu prirode i dubinu osjećaja. Radio je ljudima donosio vijesti, glazbu i priče te ih povezivao, informirao i zabavljao.

I umjetnost i radio imaju istu misiju – povezati ljude, prenijeti poruku i sačuvati uspomene kroz vrijeme. Zajedno čine našu prošlost bogatom, a budućnost inspirativnom.

Radionicu su vodile Michaela Lulić i Olgica Pavičić Ćović

# data[].attributes.body
Učenici razredne nastave obilježili su Dan BezVeze sudjelujući u školskoj utrci. Bodrili su ih roditelji i prijatelji, a vladalo je veselo i navijačko ozračje.

Radionicu su vodile: Danijela Crnjac, Jasmina K. Pervan i Maja Đ. Tišljarec.

# data[].attributes.body
Povodom Dana škole i projekta Dan BezVeze učenici od 5. – 8. razreda radili su projektni zadatak iz matematike pod nazivom Radio mnogokuti. Za zadatak su imali izraditi pravilan mnogokut koristeći razne materijale: konac, vunu, stiropor, karton, čavliće. Koncem u boji  ispleli su dijagonale mnogokuta kako bi dobili zanimljive „pravilne mreže“. Manje zanimljiv dio projekta slijedio je za učenike 7. i  8. razreda koji su računali koliko metara konca su potrošili, koliko ukupno dijagonala ima njihov mnogokut te koliki je zbroj unutarnjih kutova pravilnog mnogokuta.

Radionicu su vodili: Snježana Lažeta, Danijela Varga, Dražen Galović i Katarina Čabraja.

# data[].attributes.body
Učenici trećih razreda sa svojim učiteljicama Marijom Krijan i Ivanom Sudar priključili su se projektu Dan BezVeze. U kreativnoj radionici „Kad se male ruke slože, sve se može“ svojim su ručicama istkali šareno cvijeće koristeći raznobojne tkanine. Na taj su se način upoznali sa starim zanatom tkanja kako bi ga sačuvali od zaborava. Također su, koristeći reciklirani materijal i papirnate tuljke, izgradili neobično stablo prijateljstva. Kreativna radionica protekla je u veselom ozračju, a učenici su se najviše veselili svom uspjehu u tkanju. Dokazali su da se i bez ekrana može vrlo dobro zabaviti.

Radionicu su vodille Marija Krijan i Ivana Sudar.

# data[].attributes.body
Molekulama do zdravlja

U sklopu projekta „Gorivo za budućnost“ održana je radionica pod nazivom „Molekulama do zdravlja“, namijenjena učenicima 7. i 8. razreda.

Tijekom radionice učenici su istraživali građu molekula, njihovu ulogu u organizmu te njihove strukture. Radionica je potaknula znatiželju te povezala biologiju i kemiju sa svakodnevnim životom.

Radionicu su vodili: Marijana Magdić, Vedran Bobšić i Tanja Prigorec.

# data[].attributes.body
Ritmička skupina pripremila je veseli plesni nastup inspiriran bezvremenskim glazbenim hitovima koji i danas osvajaju publiku svih generacija. Učenici su kroz pokret, ples i osmijeh oživjeli poznate melodije i pokazali svoju kreativnost, energiju i zajedništvo.

Poticaj za osmišljavanje koreografije bile su pjesme:

Village People – „YMCA“

John Travolta i Olivia Newton-John – „You’re the One That I Want“ iz filma „Grease“

Madonna – „La Isla Bonita“

ABBA – „Dancing Queen“

Nastup je pripremila Ksenija Borović.

# data[].attributes.body
Mali zbor

Učenici 3. razreda okupljeni u Malom zboru sudjelovali su u projektu Dan BezVeze glazbeno-scenskim igrokazom „Prigorska svadba“. Na taj su način oživjeli tradiciju prigorskoga kraja i prisjetili se starih običaja prigorske svadbe.

Osim svatova, u igrokazu su sudjelovali i barjaktar, dečko koji nudi piće za zdravlje mladenaca, svirači, lažna mlada, kum, otac mladenke i mladenci. Glazbeno-scenski nastup izveli su na priredbi povodom Dana škole, dobro se zabavili te pjesmom i glumom nasmijali i razveselili prisutne gledatelje.

Nastup je pripremila Jasminka Španić.

# data[].attributes.body
Za Dan škole, a u sklopu projekta Dan bez veze, održana je radionica „Hokus-pokus“. Učenici su kroz zabavne pokuse, istraživanje i druženje pokazali koliko učenje može biti zanimljivo i bez tehnologije.

Radionica je bila puna smijeha, znatiželje i kreativnosti, a najvažnije je da su se svi odlično zabavili. Pokazali smo da su prava povezanost, igra i zajedničko iskustvo nezamjenjivi.

Radionicu je vodila Vlatka Pavić.

# data[].attributes.body
🚫📱 Dan bez mobitela, ali prepun zabave i kreativnosti!

​Učenici od 5. do 8. razreda obilježili su Dan BezVeze na najbolji mogući način – potpunim digitalnim detoksom! Dok su mobiteli bezbrižno "odmarali" u svojoj kutiji, školske su klupe preplavili smijeh, timski duh i prava retro zabava. 🎲🧩

​Uz opuštenu atmosferu i taktove Top Radija, naši su školarci pokazali da im ekrani uopće nisu potrebni za vrhunski provod. Što se sve radilo?

​🏁 Društvene igre na kvadrat: Turniri u Čovječe, ne ljuti se i Jengi doveli su napetost do usijanja!

​🧩 Možda rješavamo puzzle... ali spajamo i nova prijateljstva.

​📐 Mali arhitekti na djelu: Kreativne ruke izrađivale su prekrasne makete svjetskih i domaćih simbola – Big Bena, Eiffelovog tornja i našeg Vukovarskog vodotornja.

​Hvala svim učenicima na sjajnoj energiji i dokazu da su najbolja druženja ipak ona – uživo! 🙌✨

Radionicu su vodile Valentina Ćosić i Nataša Grubišić.

# data[].attributes.body
U sklopu projekta Dan BezVeze učenici predmetne nastave, koji polaze izvannastavnu aktivnost Domaćinstvo, sudjelovali su u radionici „Ugasi ekran, upali pećnicu“. Kroz zajednički rad, druženje i pripremu slastica pokazali su kako se kvalitetno vrijeme može provesti i bez mobitela i ekrana.

Vrijedne ruke naših učenika pripremale su ukusne voćne i čokoladne muffine za sve sudionike radionice. Učenici su samostalno sudjelovali u svim fazama rada – od pripreme sastojaka i miješanja smjese do pečenja i ukrašavanja muffina. Tijekom radionice vladalo je veselo i opušteno ozračje ispunjeno smijehom, suradnjom i mirisima svježe pečenih kolača.

Osim što su razvijali svoje kulinarske vještine i kreativnost, učenici su učili o važnosti zajedništva, strpljenja i timskog rada. Na kraju radionice svi su se zajedno zasladili pripremljenim muffinima i uživali u plodovima svojega truda.

Radionica je još jednom pokazala da su najljepši trenuci oni provedeni zajedno – uz razgovor, suradnju i domaće slastice.

Radionicu je vodila Katarina Rajič.

# data[].attributes.body
Učenici 3., 4. i 5. razreda uključeni u projekt za poticanje verbalne darovitosti sudjelovali su u Maloj školi retorike koju je vodio govorni trener Davor Stanković. Na radionici su učili osnovne vještine govorništva i javnog nastupa. Sudjelovanjem u projektu Dan BezVeze učenici su dodatno osvijestili važnost kvalitetne komunikacije uživo te primijenili stečene govorničke vještine u razvijanju samopouzdanog, jasnog i odgovornog izražavanja bez oslanjanja na digitalne uređaje.

Radionicu su vodile Ivana Mršić Tikvić i Silvija Ravić.